Br:122/23

Datum:08.06.2023. godine

Na osnovu Odluke o načinu prodaje šumskih drvnih sortimenata porijeklom iz državnih šuma na teritoriji Federacije Bosne i Hercegovine (Službene novine FBiH br.52/09 i 25/10), člana 17. Pravilnika o načinu prodaje drvnih sortimenata Šumarstva “Srednje Neretvansko” d.d. Mostar br.171-1/20, Pravilnika o postupku prodaje ŠDS putem javnog nadmetanja-licitacije broj 341-2/21, Jedinstvenog minimalnog cjenovnika drvnih sortimenata, usluga i radova Šumarstva “Srednje Neretvansko” d.d. Mostar br.02-2/22, Uprava društva objavljuje :

**JAVNI POZIV**

**ZA PRODAJU ŠUMSKIH DRVNIH SORTIMENATA LICITACIJOM/JAVNIM NADMETANJEM**

**1. PREDMET JAVNOG POZIVA**

Predmet prodaje putem licitacije su sljedeći drvni sortimenti:

Tabela 1:

|  |  |  |  |
| --- | --- | --- | --- |
| Vrsta drveta | Kvalitetna klasa | Mjesto/lokalitet | Jedinična cijena u KM/m³ (bez pdv-a) |
| Jela | PT1 | Stovarište Humi | **225.64** |
| PT2 | Stovarište Humi | **200.86** |
| PT3 | Stovarište Humi | **182.05** |
| Jamsko drvo | Stovarište Humi | **120.51** |
| Bukva | PT1 | Stovarište Humi | **190.60** |
| PT2 | Stovarište Humi | **171.80** |
| PT3 | Stovarište Humi | **147.86** |
|  |

* Prodaja putem licitacija će se vršiti na centralnom stovarištu „Humi“ Šumarstva “Srednje Neretvansko” d.d. Mostar u Mostaru. Svakog petka u skladu sa raspoloživim količinama a počev od 16.06.2023.godine do 29.12.2023.godine.
* Raspoložive količine robe iz Tabele 1. će biti utvrđene za svaku licitaciju pojedinačno i biće objavljene na oglasnim tablama Društva i web stranici ([www.sumarstvomostar.ba](http://www.sumarstvomostar.ba)) u vidu skraćene obavjesti za licitaciju.
* Početna cijena ne može biti manja od cijene predviđene važećim Cjenovnikom za prodaju roba i usluga Šumarstva „Srednje Neretvansko“ d.d. Mostar, koja je navedena u Tabeli 1.

**2. PODNOŠENJE PONUDE I USLOVI PONUDE**

Pravo učešća na licitaciji/javnom nadmetanju imaju sva pravna lica koja ispunjavaju sljedeće uslove:

* Da posjeduju Rješenje o upisu u sudski registar (priložiti ovjerenu kopiju ne stariju od 6 mjeseci),
* Da posjeduju dokaz o ispunjavanju uslova za obavljanje djelatnosti rezanja drveta, cijepanje drveta, polufinalne, finalne, hemijske prerade ili promet šumskih drvnih sortimenata ili da su registrovani za promet šumskih drvnih sortimenata (priložiti ovjerenu kopiju rješenja nadležnog ministarstva o ispunjavanju uslova).
* Da imaju porezni i PDV broj (priložiti orginal ili ovjerenu kopiju ne stariju od 3 mjeseca).
* Da imaju aktivan transakcijski račun (priložiti potvrdu banke ne stariju od 15 dana),
* Da nisu dužnici Šumarstvu „Srednje Neretvansko“ d.d. Mostar (priložiti ovjerenu izjavu),
* Da nisu u sudskom sporu sa Šumarstvom “Srednje Neretvansko” d.d. Mostar (priložiti ovjerenu izjavu),

**Ponuda za prvu licitaciju se predaje najkasnije do 16.06.2023. godine, na protokol Uprave Društva na adresi Južni Logor bb Mostar, najkasnije do 11:00h. Naknadne ponude se neće razmatrati.**

Ponuđači su dužni dostaviti traženu dokumentaciju prilikom prve licitacije i ista će biti važeća do 29.12.2023. godine izuzev obrasca za cijenu ponude, potvrde banke o aktivnom transakcijskom računu, te izjave da nisu dužnici Šumarstvu i da nisu u sudskom sporu sa Šumarstvom „Srednje Neretvansko“ d.d. Mostar.

**3. SADRŽAJ PONUDE**

Ponuda se predaje pismeno, zajedno sa dokazima, na način kako je to definisano tačkom 2. Poziva, a ista mora biti ovjerena pečatom i potpisom ovlaštenog lica,

Ponuda obavezno mora sadržavati jasno izraženu cijenu koja se nudi, u formi obrazca koji će biti sastavni dio Poziva (Prilog 1).

**4. OTVARANJE PONUDE**

Komisija za licitaciju će nakon zaprimljenih pismenih ponuda dostavljenih do roka navedenih u tački 2. ovog Poziva izvršiti otvaranje istih, te na osnovu konstatovanog stanja iz svih zaprimljenih ponuda sačiniti preliminarnu rang listu.

**5.KRITERIJ ZA OCJENU PONUDE I ODABIR NAJPOVOLJNIJEG PONUĐAČA**

* Najpovoljnijom ponudom smatrat će se ona kojom je ponuđena najviša cijena.
* U slučaju dostavljanja dvije ili više istih ponuda daje se mogućnost takvim zainteresovanim kupcima da se izjasne usmenom licitacijom o eventualnom dodatnom povećanju ponude.
* U slučaju da se samo jedan od ponuđača sa istim najvišim ponudama izjasni za usmenu licitaciju te tom prilikom poveća cijenu po automatizmu se smatra ponuđačem sa najvišom cijenom.
* U slučaju da se svi ponudjači sa najvišim istim ponudama ne pojave na usmenoj licitaciji, licitirana drvna masa se ravnopravno dijeli između najpovoljnijih ponuđača.
* Eventualna usmena licitacija će se vršiti nakon sastavljanja preliminarne rang liste u 11 h i 15 min na dan licitacije u prisustvu najbolje rangiranih ponuđača sa istom cijenom.
* Prvo i svako naredno povećanje početne cijene na usmenoj licitaciji iznositi će minimalno 5% od početne cijene po m3 licitiranog sortimenta.
* Svim zainteresovanim kupcima će se omogućiti pregled licitiranih drvnih sortimenata u svakim radnim danom od objavljivanja Poziva do dana licitacije od 08h do 15h ili u terminima definisanim u skraćenoj obavjesti za konkretnu Javnu prodaju-licitaciju.
* Drvni sortimenti se kupuju u viđenom stanju i naknadne reklamacije se ne uvažavaju.

**6. DODATNE INFORMACIJE**

Prodaja putem licitacije se može održati ako u njoj učestvuje najmanje jedan učesnik.

Zapisnik sa otvaranja ponuda potpisuju prisutni ponuđači, a Komisija je isti obavezna dostaviti svim ponuđačima najkasnije u roku od 3 (tri) dana od dana otvaranja ponuda. Prisutni ponuđači ili njihovi punomoćnici mogu svoje primjedbe na rad Komisije svojeručno upisati u odjeljak Zapisnika namjenjen za primjedbe i komentare, koju primjedbu su dužni svojeručno potpisati. Samo tako podnesen prigovor smatra se pravno valjanim i zvaničnim prigovorom.

Prilikom utovara prodatih drvnih sortimenata, neophodno je prisustvo ovlaštene osobe ponuđača te ovlaštenog lica Šumarstva “Srednje Neretvansko” d.d. Mostar koje će izvršiti predmetnu otpremu šumskih drvnih sortimenata.

Kupac koji ponudi najvišu cijenu i time dobije licitirane drvne sortimente, dužan je iste preuzeti od prodavca u roku definisanom Ugovorom o kupoprodaji, a koji ne može biti duži od 7 dana.

Dostaviti: **UPRAVA DRUŠTVA**

- Oglasna ploča

- web stranica

- skraćena obavijest u jednom dnevnom listu koje se distribuira u FBiH

- a/a

Prilog 1

**OBRAZAC ZA CIJENU PONUDE**

........................................................................

puni naziv i sjedište ponuđača

Ponuda br.: ..................... od .............. 2023. godine

Datum

**Lokalitet: Centralno stovarište „Humi“ Mostar**

|  |  |  |  |  |  |
| --- | --- | --- | --- | --- | --- |
| **1** | **2** | | **3** | **4** | **5** |
| **Stavka broj** | **Vrsta** | **Klasa** | **Količina (m³)** | **Jed. Cijena bez PDV-a (KM)** | **Ukupan iznos (KM)** |
| **1.** | **Jela** |  |  |  |  |
| **PT1** | **22,93** | **225,64** |  |
| **PT2** | **26,51** | **200,86** |  |
| **PT3** | **20,50** | **182,05** |  |
| **Jamsko** | **10,01** | **120,51** |  |
| **Ukupno:** | | | **79,95** | **/** |  |

Potpis i pečat ponuđača

Prilog 2

**OBRAZAC IZJAVE DA KANDIDAT NIJE U SUDSKOM SPORU SA PREDUZEĆEM**

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Ime i prezime), sa ličnom kartom broj: \_\_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_, u svojstvu predstavnika privrednog društva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti položaj, naziv privrednog društva ili obrta ili srodne djelatnosti), ID broj: \_\_\_\_\_\_\_\_\_\_\_\_\_\_\_\_\_\_\_, PDV broj: \_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_\_ (Grad/Općina), na adresi \_\_\_\_\_\_\_\_\_\_\_\_\_\_\_\_\_\_\_\_\_\_ (ulica i broj) kao kandidat/ponuđač u postupku prodaje šumskih drvnih sortimenata po Javnom oglasu za prodaju šumskih drvnih sortimenata putem licitacije a koju provodi Šumarstvo „Srednje Neretvansko“ d.d. Mostar, broj:\_\_\_\_\_\_\_\_\_\_, pod punom materijalnom i kaznenom odgovornošću IZJAVLJUJEM da nismo u sudskom sporu sa Šumarstvo „Srednje Neretvansko“ d.d. Mostar.

Izjavu dao: \_\_\_\_\_\_\_\_\_\_\_\_\_\_\_\_\_\_\_\_ Mjesto i datum: \_\_\_\_\_\_\_\_\_\_\_\_\_\_\_\_\_\_\_\_

Potpis i pečat ponuđača/kandidata: \_\_\_\_\_\_\_\_\_\_\_\_\_\_\_\_\_\_\_\_

Prilog 3

**OBRAZAC IZJAVE DA KANDIDAT NIJE DUŽNIK ŠUMARSTVU „SREDNJE NERETVANSKO“dd MOSTAR**

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Ime i prezime), sa ličnom kartom broj: \_\_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_, u svojstvu predstavnika privrednog društva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti položaj, naziv privrednog društva ili obrta ili srodne djelatnosti), ID broj: \_\_\_\_\_\_\_\_\_\_\_\_\_\_\_\_\_\_\_, PDV broj: \_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_\_ (Grad/Općina), na adresi \_\_\_\_\_\_\_\_\_\_\_\_\_\_\_\_\_\_\_\_\_\_ (ulica i broj) kao kandidat/ponuđač u postupku prodaje šumskih drvnih sortimenata po Javnom oglasu za prodaju šumskih drvnih sortimenata putem licitacije a koju provodi Šumarstvo „Srednje Neretvansko“ d.d. Mostar, broj:\_\_\_\_\_\_\_\_\_\_, pod punom materijalnom i kaznenom odgovornošću IZJAVLJUJEM da nemamo neizmirenih dugovanja prema Šumarstvu „Srednje Neretvansko“ d.d. Mostar.

Izjavu dao: \_\_\_\_\_\_\_\_\_\_\_\_\_\_\_\_\_\_\_\_ Mjesto i datum: \_\_\_\_\_\_\_\_\_\_\_\_\_\_\_\_\_\_\_\_

Potpis i pečat ponuđača/kandidata: \_\_\_\_\_\_\_\_\_\_\_\_\_\_\_\_\_\_\_\_